## OPIS PROJEKTNIH REŠITEV OB R3-667/1385 – občina ŠMARJEŠKE TOPLICE

#### Vodenje kolesarjev po obstoječih cestah – Odsek 2

Na odseku 2 e predvidena ureditev kolesarske poti po obstoječi državni cesti R3-667/1385 Zbure – Dolenje Kronovo. Kolesarji se vodijo po vozišču obstoječe državne ceste skupaj z motornim prometom. Širina obstoječega vozišča znaša od 6,00 m. Prisotnost kolesarjev na vozišču se na obravnavanem odseku poudari s postavitvijo vertikalne prometne signalizacije (Prometni znak 1117 - kolesarji na vozišču). Pred vključitvijo kolesarjev na državno cesto iz kolesarske poti se izvede talne označbe 5607 (piktogram kolesarja s puščicama) iz obeh smeri vožnje.

Dolžina odseka: 350 m

#### Vodenje kolesarjev po novo predvidenih površinah – Odsek 3

Na Odseku 3 je predvidena ureditev samostojne kolesarske steze (širina 2,50 m) ob levi strani regionalne ceste R3-667/1385. Vodenje kolesarjev se uredi kot enostranska, dvosmerna kolesarska steza, ki je z ustreznim odmikom (cestna bankina 1,00 m + zelenica 1,50 m) oddaljena od vozišča regionalne ceste. Vodi se jo po levi strani vozišča, gledano v smeri stacionaže kolesarske povezave.

Dolžina odseka: 1.120 m

#### Vodenje kolesarjev po obstoječih cestah – Odsek 4

Na odseku 4 je predvidena ureditev kolesarske poti po obstoječi državni cesti R3-667/1385 Zbure – Dolenje Kronovo. Kolesarji se vodijo po vozišču obstoječe državne ceste skupaj z motornim prometom. Širina obstoječega vozišča znaša od 6,00 m. Prisotnost kolesarjev na vozišču se na obravnavanem odseku poudari s postavitvijo vertikalne prometne signalizacije (Prometni znak 1117 - kolesarji na vozišču). Pred vključitvijo kolesarjev na državno cesto iz kolesarske poti se izvede talne označbe 5607 (piktogram kolesarja s puščicama) iz obeh smeri vožnje.

Dolžina odseka: 146 m

#### Vodenje kolesarjev po novo predvidenih površinah – Odsek 7

Na Odseku 7 je predvidena ureditev samostojne kolesarske steze (širina 2,50 m) ob desni strani regionalne ceste R3-667/1385. Vodenje kolesarjev se uredi kot enostranska, dvosmerna kolesarska steza, ki je z ustreznim odmikom (cestna bankina 1,00 m + zelenica 1,50 m) oddaljena od vozišča regionalne ceste. Vodi se jo po desni strani vozišča, gledano v smeri stacionaže kolesarske povezave. Na trasi kolesarska steza prečka potok Radulja ter neimenovani vodotok z novo mostno konstrukcijo. Ves čas sledi desnemu robu regionalke do naselja Zbure, kjer se uredi vodenje kolesarjev po vozišču.

Dolžina odseka: 2.160 m

Skupna dolžina kolesarske povezave v Občini Šmarješke Toplice:

|  |  |
| --- | --- |
| Odsek | Dolžina [m] |
| 2 | 350 |
| 3 | 1.120 |
| 4 | 146 |
| 7 | 2.160 |
| SKUPAJ | 3.776 |

## OPIS PROJEKTNIH REŠITEV OB R2-418/1201 –občina ŠKOCJAN

#### Vodenje kolesarjev po novo predvidenih površinah – Odsek 5

Na Odseku 5 je predvidena ureditev samostojne kolesarske steze (širina 2,50 m) ob desni strani regionalne ceste R2-418/1201. Vodenje kolesarjev se uredi kot enostranska, dvosmerna kolesarska steza, ki je z ustreznim odmikom (cestna bankina 1,00 m + zelenica 1,50 m) oddaljena od vozišča regionalne ceste. Vodi se jo po desni strani vozišča, gledano v smeri stacionaže kolesarske povezave. V profilu P2-41 se naveže na ureditve predvidenega krožišča po PZI projektu »Rekonstrukcija križišča Dolnja Stara vas na R2-418/1201 Škocjan - Dobruška vas in umestitev hodnika za pešce ob regionalni cesti od km 1+065 do km 1+645« BOSON d.o.o. št. proj. 321/19, december 2020. Trasa se nato nadaljuje proti Škocjanu kot samostojna kolesarska pot (širina 2,50 m) v odmiku od desne strani regionalne ceste R2-418/1201. Izvede se nasipna brežina med regionalno cesto in vodotokom, tako da niveleta kolesarske poti poteka praviloma nad poplavno vodo. Pri stanovanjski hiši Zavinek 1 prečka javno pot JP 899331 in se nadaljuje ob nasipni brežini pločnika za pešce, ki je urejen ob regionalni cesti do table, ki označuje naselje Škocjan. Sedaj se kolesarska povezava uredi kot dvosmerna kolesarska steza (širina 2,0 m), ki se jo umesti v zelenico med regionalno cesto in obstoječim pločnikom. Ob zaključku trase se kolesarje usmeri na vozišče z ustrezno prometno ureditvijo. Prisotnost kolesarjev na vozišču se na obravnavanem odseku poudari s postavitvijo vertikalne prometne signalizacije (Prometni znak 1117 - kolesarji na vozišču).

Dolžina odseka: 1.922 m

Skupna dolžina kolesarske povezave v Občini Škocjan:

|  |  |
| --- | --- |
| Odsek | Dolžina [m] |
| 5 | 1.922 |
| SKUPAJ | 1.922 |